Acțiune introdusă la 23 martie 2023 – Colombani/SEAE
(Cauza T-158/23)
Limba de procedură: franceza
Părțile
Reclamant: Jean Marc Colombani (Auderghem, Belgia) (reprezentant: N. de Montigny, avocat)
Pârâtă: Serviciul European de Acțiune Externă
Concluziile
Reclamantul solicită Tribunalului:
anularea raportului său anual de evaluare 2021 din 13 iulie 2022;
în măsura în care se impune, anularea deciziei din 20 decembrie 2022 a Înaltului Reprezentant și a vice-președintelui Comisiei, dat fiind că ar constitui o completare a raportului de evaluare, prin care reclamația sa R/394/2022 formulată la data de 19 august 2022 împotriva raportului său de evaluare 2021 a fost respinsă,
obligarea pârâtei la plata cheltuielilor de judecată.
Motivele și principalele argumente
În susținerea acțiunii, reclamantul invocă două motive.
Primul motiv întemeiat pe încălcarea normelor aplicabile procedurii de evaluare, precum și a articolelor 11a, 12a și 24 din Statutul funcționarilor Uniunii Europene, pe abuzul de putere și pe încălcarea obiectivității și imparțialității care trebuie să caracterizeze o procedură de evaluare.
Al doilea motiv întemeiat pe eroarea vădită de apreciere și pe abuzul de putere.
____________